གཤའ་སེར་སྡེའི་དགེ་སློད་སྐལ་ལྡན་གྲགས་པར་
གནང་བའི་གསོལ་འདེབས་
བཞུགས་སོ། །
སྐལ་བཟང་འགྲོ་ལ་འཇིགས་མེད་སྙིང་སྟོབས་ཀྱིས། །
བསྟན་པ་རིན་ཆེན་གསལ་བའི་དབང་ཕྱུག་མཆོག །
འཇིགས་བྲལ་ཕྱོགས་ལས་རྣམ་པར་རྒྱལ་བའི་སྡེ། །
རྒྱ་མཚོའི་གོས་ཅན་མགོན་པོར་གསོལ་བ་འདེབས། །
དེང་ནས་བཟུང་སྟེ་འདི་ཕྱི་བར་དོའི་སྐབས། །
སྐྱེ་བའི་འཕྲེང་བ་ཀུན་ཏུ་མགོན་ཁྱོད་ཀྱིས།
རྗེས་བཟུང་གསུང་གི་སྙིང་བོའི་རོ་མྱོང་སྟེ། །
ཐོས་དོན་བསྒྲུབ་པའི་རྒྱལ་མཚན་འཛིན་པར་ཤོག །
དཔལ་ལྡན་བླ་མའི་སྐུ་ཚེ་བརྟན་པ་དང་། །
བསྟན་འཛིན་སྐྱེ་བུ་ཐམས་ཅད་སྐུ་ཁམས་བཟང་། །
ལུས་ཅན་ཀུན་ལ་བདེ་སྐྱིད་འབྱུང་བའི་གནས། །
སངས་རྒྱས་བསྟན་པ་རྟག་ཏུ་རྒྱས་པར་ཤོག །
ཅེས་པ་འདི་ཡང་གཤའ་སེར་སྡེའི་དགེ་སློང་སྐལ་ལྡན་གྲགས་པས་བསྐུལ་ངོར། ༧མཉྫུ་གྷོ་ཥས་བྲིས་པའོ། །
204

གསོལ་འདེབས་སྨོན་ལམ་སོགས་ཀྱི་སྐོར།